title: 2014/7/EU: Sklep Sveta z dne 5. decembra 2013 o podpisu v imenu Unije Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Gruzijo na drugi strani o okvirnem sporazumu med Evropsko unijo in Gruzijo o splošnih načelih za sodelovanje Gruzije v programih Unije in o njegovi začasni uporabi

text:
                  11.1.2014

                  SL

                  Uradni list Evropske unije

                  L 8/1

         SKLEP SVETA
         z dne 5. decembra 2013
         o podpisu v imenu Unije Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Gruzijo na drugi strani o okvirnem sporazumu med Evropsko unijo in Gruzijo o splošnih načelih za sodelovanje Gruzije v programih Unije in o njegovi začasni uporabi
         (2014/7/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 212 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 18. junija 2007 pooblastil Komisijo za pogajanja o Protokolu k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Gruzijo na drugi strani (1) o okvirnem sporazumu med Evropsko unijo in Gruzijo o splošnih načelih za sodelovanje Gruzije v programih Unije (v nadaljnjem besedilu: Protokol).

                     (2)

                     Pogajanja so zaključena.

                     (3)

                     Namen Protokola je določiti finančna in tehnična pravila, ki bi Gruziji omogočila sodelovanje v nekaterih programih Unije. Horizontalni okvir, ki ga določa Protokol, sestavljajo ukrepi gospodarskega, finančnega in tehničnega sodelovanja, ki omogočajo dostop do pomoči, zlasti finančne, ki jo bo Unija zagotavljala na podlagi programov. Ta okvir se uporablja samo za tiste programe, pri katerih je v ustreznih ustanovnih pravnih aktih predvidena možnost sodelovanja Gruzije. Podpis in začasna uporaba Protokola zato še ne pomenita tudi izvajanja pooblastil v okviru različnih sektorskih politik, ki so opredeljene v programih; ta pooblastila se izvajajo šele, ko so ti programi vzpostavljeni.

                     (4)

                     Protokol bi bilo treba podpisati v imenu Unije ter ga do zaključka postopkov, potrebnih za njegovo sklenitev, uporabljati začasno –

               SPREJEL NASLEDNJI SKLEP:

            Člen 1
            Podpis Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Gruzijo na drugi strani o okvirnem sporazumu med Evropsko unijo in Gruzijo o splošnih načelih za sodelovanje Gruzije v programih Unije (v nadaljnjem besedilu: Protokol) v imenu Unije se odobri s pridržkom sklenitve navedenega protokola.
            Besedilo Protokola je priloženo k temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

            Člen 3
            Protokol se začasno uporablja od dneva njegovega podpisa (2) do zaključka postopkov, potrebnih za njegovo sklenitev.

            Člen 4
            Ta sklep začne veljati na dan sprejetja.

            V Bruslju, 5. decembra 2013

                  Za Svet

                  Predsednik

               D. A. BARAKAUSKAS

            (1)  UL L 205, 4.8.1999, str. 3.

            (2)  Generalni sekretariat Sveta bo v Uradnem listu Evropske unije objavil datum podpisa Protokola.


title: 2013/18/EU: Sklep Evropskega parlamenta in Sveta z dne 12. decembra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/005 SE/Saab, Švedska)

text:
               12.1.2013

               SL

               Uradni list Evropske unije

               L 8/17

         SKLEP EVROPSKEGA PARLAMENTA IN SVETA
   z dne 12. decembra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/005 SE/Saab, Švedska)
   (2013/18/EU)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (3)

               Švedska je 25. maja 2012 predložila vlogo za uporabo sredstev ESPG v zvezi s presežnimi delavci v podjetju Saab Automobile SA, njegovi podružnici ter 16 njegovih dobaviteljih, z dodatnimi informacijami pa jo je dopolnila do 20. avgusta 2012. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 5 454 560 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Švedska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 5 454 560 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 12. decembra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta z dne 12. decembra 2014 o sprejetju stališča Sveta o predlogu spremembe proračuna Evropske unije št. 8 za proračunsko leto 2014

text:
               20.12.2014

               SL

               Uradni list Evropske unije

               C 461/20

         SKLEP SVETA
   z dne 12. decembra 2014
   o sprejetju stališča Sveta o predlogu spremembe proračuna Evropske unije št. 8 za proračunsko leto 2014
   (2014/C 461/12)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2014 je bil dokončno sprejet 20. novembra 2013 (2).

               —

               Komisija je 28. novembra 2014 predložila predlog spremembe proračuna št. 8 k splošnemu proračunu za proračunsko leto 2014.

               —

               Glede na dejstvo, da mora biti predlog spremembe proračuna št. 8 k splošnemu proračunu za leto 2014 nemudoma sprejet, je upravičeno, da se v skladu s členom 3(3) Poslovnika Sveta skrajšata rok osem tednov za obveščanje nacionalnih parlamentov in rok deset dni za uvrstitev točke na začasni dnevni red Sveta iz člena 4 Protokola št. 1 –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 8 za proračunsko leto 2014 sprejel 12. decembra 2014.
   Celotno besedilo si je mogoče ogledati na spletišču Sveta http://www.consilium.europa.eu/ ali ga od tam prenesti.

      V Bruslju, 12. decembra 2014

            Za Svet

            Predsednik

         S. GIANNINI

      (1)  UL L 298, 26.10.2012, str. 1.

      (2)  UL L 51, 20.2.2014, str. 1, s popravki v UL L 111, 15.4.2014, str. 96, UL L 124, 25.4.2014, str. 30, in v UL L 322, 7.11.2014, str. 1.


title: 2005/313/: Odločba Nadzornega organa EFTA št. 313/05/COL z dne 7. decembra 2005 o dvainpetdeseti spremembi procesnih in materialnih pravil na področju državne pomoči

text:
               23.11.2006

               SL

               Uradni list Evropske unije

               L 324/32

      ODLOČBA NADZORNEGA ORGANA EFTA
   št. 313/05/COL
   z dne 7. decembra 2005
   o dvainpetdeseti spremembi procesnih in materialnih pravil na področju državne pomoči
   NADZORNI ORGAN EFTE (1) JE –
   OB UPOŠTEVANJU Sporazuma o Evropskem gospodarskem prostoru (2) in zlasti členov 61 do 63 ter Protokola 26 k Sporazumu,
   OB UPOŠTEVANJU Sporazuma med državami EFTE o ustanovitvi Nadzornega organa in Sodišča (3) ter zlasti člena 24 in člena 5(2)(b) Sporazuma ter člena 1 dela I Protokola 3 k Sporazumu,
   KER v skladu s členom 24 Sporazuma o Nadzornem organu in Sodišču Organ uveljavlja določbe Sporazuma EGP v zvezi z državno pomočjo,
   KER v skladu s členom 5(2)(b) Sporazuma o Nadzornem organu in Sodišču Organ objavlja obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o Nadzornem organu in Sodišču ali če Organ meni, da je to potrebno,
   OB SKLICEVANJU na procesna in materialna pravila na področju državne pomoči (4), ki jih je 19. januarja 1994 sprejel Organ (5),
   KER so pravila, ki ustrezajo okviru Skupnosti za državno pomoč glede kratkoročnega zavarovanja (6) izvoznih kreditov, upoštevana v poglavju 17A smernic o državni pomoči (7),
   KER poglavje 17A smernic o državni pomoči preneha veljati 31. decembra 2005,
   KER bo Evropska komisija pred koncem leta 2005 sprejela spremembe okvira Skupnosti za državno pomoč glede kratkoročnega zavarovanja izvoznih kreditov,
   KER naj bi v skladu s točko II pod naslovom „SPLOŠNO“ na koncu Priloge XV k Sporazumu EGP Organ po posvetovanju z Evropsko komisijo sprejel akte, ki ustrezajo tistim, ki jih je sprejela Evropska komisija,
   KER zaradi časovnih omejitev Organ do konca leta 2005 ne bo mogel sprejeti podobnih sprememb Poglavja 17A smernic o državni pomoči, ki bi ustrezale tistim v Skupnosti,
   KER se v takšnih okoliščinah Organu, da bi se izognili „pravni praznini“ zaradi prenehanja veljavnosti Poglavja 17A smernic o državni pomoči, zdi ustrezno, da se podaljša veljavnost Poglavja 17A do 30. junija 2006 ali do dne, ko bo Organ sprejel kakršne koli spremembe ali nove smernice o kratkoročnem zavarovanju izvoznih kreditov, glede na to, kaj bo prej,
   PO POSVETOVANJU z Evropsko komisijo,
   OB SKLICEVANJU na to, da se je Organ posvetoval z državami EFTE v dopisih o tej temi z Islandijo, Lihtenštajnom in Norveško z dne 11. novembra 2005 –
   SPREJEL NASLEDNJO ODLOČBO:

               1.

               Prvi stavek odstavka (14) v oddelku 17A.4 smernic o državni pomoči, kratkoročno zavarovanje izvoznih kreditov, se nadomesti z novim stavkom, ki se glasi:
               „Ta pravila se uporabljajo od 1. junija 1998 do 30. junija 2006 ali do dne, ko bo Organ sprejel kakršne koli spremembe ali nove smernice o kratkoročnem zavarovanju izvoznih kreditov, glede na to, kaj bo prej“.

               2.

               Države EFTE se obvestijo z dopisom, ki vsebuje izvod te odločbe.

               3.

               Evropska komisija se obvesti z izvodom te odločbe v skladu s točko (d) Protokola 27 k Sporazumu EGP.

               4.

               Ta odločba se objavi v oddelku EGP Uradnega lista Evropske unije in v Dopolnilu EGP k Uradnemu listu Evropske unije.

      V Bruslju, 7. decembra 2005

            Za Nadzorni organ EFTA

         Einar M. BULL

            Predsednik

         Kurt JÄGER

            Član Kolegija

      (1)  V nadaljnjem besedilu „Organ“.

      (2)  V nadaljnjem besedilu „Sporazum EGP“.

      (3)  V nadaljnjem besedilu „Sporazum o Nadzornem organu in Sodišču“.

      (4)  V nadaljnjem besedilu „smernice o državni pomoči“.

      (5)  Prvotno objavljena v UL L 231, 3.9.1994, in v Dopolnilu EGP k UL 32 istega dne. Posodobljena različica smernic o državni pomoči je na voljo na spletni strani Organa: www.eftasurv.int

      (6)  Sporočilo Komisije državam članicam skladno s členom 93(1) Pogodbe ES za uporabo členov 92 in 93 Pogodbe glede kratkoročnega zavarovanja izvoznih kreditov (UL C 281, 17.9.1997, str. 4), kakor ga je Komisija spremenila leta 2001 (UL C 217, 2.8.2001, str. 2) in v letu 2004 (UL C 307, 11.12.2004, str. 12).

      (7)  Poglavje 17A je postalo ponovno veljavno z Odločbo Organa št. 144/05/COL (UL L 294, 10.11.2005, str. 9).


title: Sklep Sveta z dne 1. decembra 2009 o določitvi pogojev zaposlitve generalnega sekretarja Sveta Evropske unije

text:
               9.12.2009

               SL

               Uradni list Evropske unije

               L 322/38

      SKLEP SVETA

   z dne 1. decembra 2009
   o določitvi pogojev zaposlitve generalnega sekretarja Sveta Evropske unije
   (2009/912/EU)
   SVET EVROPSKE UNIJE JE -
   ob upoštevanju Pogodbe o delovanju Evropske unije in zlasti člena 243 Pogodbe,
   ker bi bilo treba določiti pogoje zaposlitve generalnega sekretarja Sveta Evropske unije –
   SPREJEL NASLEDNJI SKLEP:
   Člen 1
   Generalni sekretar Sveta Evropske unije prejema osnovno plačo, ki je enaka plači uradnika Evropske unije na tretji stopnji v razredu 16, pomnoženo s 100 %. Prejema družinske dodatke in druge dodatke, določene v Kadrovskih predpisih za uradnike Evropske unije (1).
   Upravičen je tudi do ureditev za povračilo stroškov in socialno varnost, določenih skladno s tistimi iz Kadrovskih predpisov, in člen 17 Priloge VII h Kadrovskim predpisom se zanj smiselno uporablja.
   Člen 2
   Pri osebnih prejemkih iz prvega odstavka člena 1 se upošteva ponderiranje, ki ga določi Svet v skladu s členoma 64 in 65 Kadrovskih predpisov za uradnike Evropske unije v zvezi z uradniki, zaposlenimi v Belgiji.
   Člen 3
   Generalni sekretar Sveta Evropske unije je upravičen do stanovanjskega dodatka, določenega v skladu s členom 4 Uredbe Sveta (EGS, Euratom, ESPJ) št. 2290/77 z dne 18. oktobra 1977 o določanju prejemkov članov Računskega sodišča (2) in do pokojninskih ureditev ter prehodnega dodatka za primer prenehanja delovnega razmerja, določenih skladno s tistimi iz navedene uredbe.
   Člen 4
   Za generalnega sekretarja Sveta Evropske unije se uporablja Uredba Sveta (EGS, Euratom, ESPJ) št. 260/68 z dne 29. februarja 1968 o pogojih in postopku obdavčevanja v korist Evropskih skupnosti (3).
   Člen 5
   Razen če ni v tem sklepu določeno drugače, se za generalnega sekretarja Sveta Evropske unije uporabljajo členi 11 do 14 in člen 17 Protokola o privilegijih in imunitetah Evropske unije ter vse zadevne določbe Kadrovskih predpisov za uradnike Evropske unije z izjemo člena 52 Kadrovskih predpisov.
   Člen 6
   Ta sklep se uporablja od 1. decembra 2009.
   Predsednik Sveta o njem uradno obvesti generalnega sekretarja Sveta Evropske unije.
   Ta sklep se objavi v Uradnem listu Evropske unije.

      V Bruslju, 1. decembra 2009

            Za Svet

            Predsednica

         B. ASK

      (1)  Uredba (EGS, Euratom, ESPJ) št. 259/68 (UL L 56, 4.3.1968, str. 1).

      (2)  UL L 268, 20.10.1977, str. 1.

      (3)  UL L 56, 4.3.1968, str. 8.


title: Sklep Sveta z dne 24. marca 1997 o odpravi carin dajatev na izdelke informacijske tehnologije

text:
Pomembno pravno obvestilo

|

31997D0359

Uradni list L 155 , 12/06/1997 str. 0001 - 0002

		Sklep Svetaz dne 24. marca 1997 [1]o odpravi carin dajatev na izdelke informacijske tehnologije(97/359/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,ob upoštevanju predloga Komisije,ker je bilo v novi Transatlantski agendi, sprejeti na srečanju na vrhu EU-ZDA v Madridu dne 13. decembra 1995 dogovorjeno, da se poskuša skleniti sporazum o informacijski tehnologiji;ker je po poročilih Komisije o njenih predhodnih posvetovanjih s tretjimi državami Svet 16. novembra 1996 sklenil začeti pogajanja s tretjimi državami o sklenitvi sporazuma o informacijski tehnologiji;ker je bila 13. decembra 1996 na prvi konferenci Svetovne trgovinske organizacije v Singapuru sprejeta Ministrska deklaracija o trgovini z izdelki informacijske tehnologije; ker Deklaracija določa nekatere predpogoje za izvajanje odprave tarif za izdelke informacijske tehnologije; ker so bili ti predpogoji izpolnjeni;ker Ministrska deklaracija o trgovini z izdelki informacijske tehnologije, skupaj z njenimi prilogami in dodatki, sestavlja Sporazum o trgovini z izdelki informacijske tehnologije;ker je treba Listo CXL ES-ITA, ki spreminja obstoječo listo Skupnosti, predložiti Svetovni trgovinski organizaciji;ker je treba Sporazum o trgovini z izdelki informacijske tehnologije, skupaj s Sporočilom o njegovem izvajanju, potrditi v imenu Skupnosti,SKLENIL:Člen 1Sporazum o trgovini z izdelki informacijske tehnologije in Sporočilo o njegovem izvajanju se potrdita v imenu Skupnosti.Besedilo Sporazuma in Sporočila sta prilogi k temu sklepu.Člen 2V skladu z odstavkom 4 Priloge k Ministrski deklaraciji o trgovini z izdelki informacijske tehnologije Svet:(i) vzame na znanje, da so udeleženke, ki predstavljajo približno 90 odstotkov svetovne trgovine z izdelki informacijske tehnologije, uradno sporočile svoj sprejem; in(ii) v imenu Skupnosti odobri prošnje udeleženk ITA glede poteka faz zniževanja carin.Člen 3Svet pooblasti Komisijo, da Svetovni trgovinski organizaciji predloži spremembe liste Skupnosti, kakor so navedene v Listi CXL ES-ITA Sporazuma, priloženega k temu sklepu.Člen 4Predsednik Sveta v imenu Evropske skupnosti izda notifikacijo, predvideno v Ministrski deklaraciji.Člen 5Ta sklep se objavi v Uradnem listu Evropskih skupnosti.V Bruslju, 24. marca 1997Za SvetPredsednikH. Van Mierlo[1] Prečiščeno besedilo tega sklepa upošteva popravke, ki jih je Svet sprejel 14. maja 1997.--------------------------------------------------


title: 2008/598/ES: Sklep Komisije z dne 25. junija 2008 o spremembi Sklepa 2004/706/ES glede seznama članov Evropskega foruma za upravljanje podjetij

text:
               22.7.2008

               SL

               Uradni list Evropske unije

               L 193/12

      SKLEP KOMISIJE

   z dne 25. junija 2008
   o spremembi Sklepa 2004/706/ES glede seznama članov Evropskega foruma za upravljanje podjetij
   (2008/598/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Komisija je v okviru ukrepov, navedenih v Akcijskem načrtu Komisije o posodobitvi prava družb in izboljšanju upravljanja podjetij iz maja 2003 (1), s Sklepom 2004/706/ES (2) ustanovila Evropski forum za upravljanje podjetij.

               (2)

               Evropski forum za upravljanje podjetij služi za spodbujanje prepoznavanja in izmenjave najboljših praks, ki obstajajo v državah članicah, da bi se v Evropski uniji zagotovil visok standard upravljanja podjetij, ter kot organ za premislek in razpravo, ki svetuje Komisiji na področju upravljanja podjetij.

               (3)

               Evropski forum za upravljanje podjetij je v treh letih svojega obstoja pomembno prispeval k razpravam o upravljanju podjetij v Evropski uniji in k delu Komisije na tem področju.

               (4)

               Sedanjim članom je triletni mandat potekel 17. oktobra 2007. V skladu s členom 4 Sklepa 2004/706/ES člani foruma ostanejo na položaju, dokler ni sprejeta odločitev o njihovi zamenjavi ali ponovnem imenovanju.

               (5)

               Seznam članov iz Priloge k Sklepu 2004/706/ES je treba zato nadomestiti z novim seznamom članov za naslednji triletni mandat –

         SKLENILA:
   Edini člen
   Seznam članov iz Priloge k Sklepu 2004/706/ES se nadomesti s seznamom, navedenim v Prilogi.

      V Bruslju, 25. junija 2008

            Za Komisijo

         Charlie McCREEVY

            Član Komisije

      (1)  COM(2003) 284 konč.

      (2)  UL L 321, 22.10.2004, str. 53.

      PRILOGA

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.